[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000011", "text": "Jonathan Davies yn anelu at drydedd fuddugoliaeth darbi yn olynol"}, {"text_idx": "#000013", "text": "Bydd Jonathan Davies yn gobeithio i arwain ei dim i\u2019w trydedd fuddugoliaeth darbi yn olynol wrth iddyn nhw baratoi i wynebu Gleision Caerdydd mewn gem Guinness PRO14 nos Sadwrn."}, {"text_idx": "#000015", "text": "\u201cMae\u2019r wythnosau diwethaf wedi bod yn dda. Rydym yn hyderus ar hyn o bryd ac yn mwynhau chwarae\u201d dywedodd canolwr Cymru a\u2019r Llewod."}, {"text_idx": "#000016", "text": "\u201cMae\u2019r ymarferion yma yn lot o hwyl, ac yn hyfryd i fod yn rhan o\u2019r amgylchedd yma. Rydym wedi paratoi yn drylwyr wythnos hon ac yn edrych ymlaen at orffen y cyfnod yma o gemau PRO14 gyda thair buddugoliaeth yn olynol.\u201d"}, {"text_idx": "#000017", "text": "Mae Davies wedi ymddangos yn dwy o\u2019r tair ge\u0302m ddiwethaf ers iddo ddychwelyd o anaf hirdymor i\u2019w ben-glin."}, {"text_idx": "#000018", "text": "\u201cFel chwaraewyr, rydym eisiau chwarae cymaint a\u0302 ni allu,\u201d ychwanegwyd."}, {"text_idx": "#000019", "text": "\u201cPan wyt i ffwrdd o\u2019r ge\u0302m am gyfnod hir, mae pob cyfle ar y cae yn cael ei thrysori yn fwy."}, {"text_idx": "#000021", "text": "Wrth so\u0302n am y sialens sydd wedi wynebu\u2019r gwrthwynebwyr yr wythnos hon, ychwanegodd Davies: \u201cMae\u2019r Gleision yn gryf iawn o amgylch y cae. Maent yn gyfforddus gyda\u2019r bel, ac mae ganddyn nhw chwaraewyr peryglus wrth weld cyfle ac yn gallu rheoli tempo\u2019r ge\u0302m. Mae\u2019n bwysig ein bod yn cadw rheolaeth a ddim yn rhoi cyfle iddyn nhw ffeindio\u2019u traed ac arwain y ge\u0302m."}, {"text_idx": "#000022", "text": "\u201cBydd hi\u2019n sialens, ond yn sialens cyffroes, mae\u2019r bois yn edrych ymlaen at chwarae ar dir gwahanol, fydd hi\u2019n ge\u0302m ddiddorol rwy\u2019n siw\u0302r."}, {"text_idx": "#000024", "text": "Bydd Davies, sydd yn cymryd y gapentiaeth oddi wrth Steff Hughes, yn bartner i Johnny Williams yng nghanol cae ar nos Sadwrn."}, {"text_idx": "#000025", "text": "\u201cMae\u2019n chwaraewr gwych gyda digon o hyder a chryfder gyda\u2019r bel\u201d ychwanegodd."}, {"text_idx": "#000027", "text": "\u201cErs iddo ymuno\u2019r Scarlets rwy\u2019n gweld ei fod eisiau gwella bob amser ac eisiau chwarae ar ei gorau, ac mae hynny\u2019n dangos yn ei berfformiadau yn arwain at y Gwanwyn cyn iddo gael anaf."}, {"text_idx": "#000029", "text": "\u201cMae Johnny wedi gweithio\u2019n galed i fod yn barod i chwarae eto, ac rwy\u2019n siw\u0302r fydd yn ysu i fynd allan ar i\u2019r cae nos Sadwrn.\u201d"}]